RESOLUCIÓN do 16 de setembro de 2004 pola que se crea un ficheiro de datos de ofertantes e solicitantes de vivenda para estudantes nesta universidade.
UNIVERSIDADE DA CORUÑA — III. OUTRAS DISPOSICIÓNS — 18/10/2004

O artigo 20 da Lei orgánica 15/1999, do 13 de decembro, de protección de datos de carácter persoal (BOE nº 298, do 14 de decembro), especifica que a creación, modificación ou supresión de ficheiros das administracións públicas só poderán facerse mediante a disposición xeral correspondente.
Polo que antecede, esta reitoría
DISPÓN:
Primeiro.-Mediante esta resolución, a Universidade da Coruña crea o ficheiro especificado no anexo, que contén a información exixida no artigo 20.2º da Lei orgánica 15/1999, do 13 de decembro, de protección de datos de carácter persoal para as disposicións de creación dos ficheiros.
Segundo.-O Servizo de Atención e Promoción ao Estudante (SAPE), responsable deste ficheiro, adoptará as medidas de xestión e organización que sexan necesarias, asegurando a confidencialidade, dereitos e obrigas recoñecidos na Lei orgánica 15/1999, do 13 de decembro.
Terceiro.-Os datos de carácter persoal, rexistrados no ficheiro da Universidade da Coruña, aos que se refire o anexo só serán utilizados para os fins expre
samente previstos e por persoal debidamente autorizado.
Cuarto.-Para a cesión de datos ás administracións públicas haberá que aterse ao disposto na normativa vixente na materia.
A Coruña, 16 de setembro de 2004.
José María Barja Pérez
Reitor da Universidade da Coruña
ANEXO
Ficheiro de nova creación da Universidade da Coruña.
Ofertantes e solicitantes de vivenda para estudantes na Universidade da Coruña.
A) A finalidade e uso previsto do ficheiro:
A finalidade é crear un espazo na internet denominado «Taboleiro de Vivenda» cunha xestión automatizada, para acoller os anuncios de oferta e demanda de vivenda dentro do ámbito universitario.
B) Persoas ou colectivos dos que se recollerán datos de carácter persoal:
Formarán parte do ficheiro todas aquelas persoas que desexen inserir un anuncio de oferta ou demanda de aluguer de vivenda.
C) O procedemento de recollida de datos de carácter persoal:
O ficheiro estará automatizado, sendo recollidos os datos mediante transmisión electrónica de datos/internet.
D) A estrutura básica do ficheiro e a descrición dos tipos de datos de carácter persoal incluídos nel:
Datos de carácter identificativo: nome e apelidos, enderezo electrónico, teléfono.
Datos de carácter patrimonial: enderezo e características do inmoble.
E) As cesións de datos de carácter persoal:
Non se prevé cesión de datos.
F) Os órganos das administracións responsables do ficheiro:
Será responsable do ficheiro o Servizo de Atención e Promoción ao Estudante (SAPE) da Universidade da Coruña.
G) Os servizos ou unidades ante os que se puidesen exercer os dereitos de acceso, modificación, cancelación ou oposición:
Os anteditos dereitos poderán exercerse ante o Servizo de Atención e Promoción ao Estudante, a través da súa Área de Información Xuvenil. Sendo a localización do servizo a seguinte:
Casa do Francés. Campus da Zapateira. 15071. A Coruña.
H) As medidas de seguridade con indicación do nivel exixible:
Aplícase o nivel básico, estando recollidas no Documento de Seguridade da Área de Información Xuvenil do Servizo de Atención e Promoción ao Estudante da Universidade da Coruña.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA